Diari Oficial de la Generalitat Valenciana


Sumari del DOGV 5385, del 10-11-2006 (2006/12873)

RESOLUCIÓ de 3 de novembre de 2006, de la Subsecretaria de la Conselleria d'Agricultura, Pesca i Alimentació per la qual es convoca la constitució de les borses d'ocupació per a substitucions temporals en lloc de treball dels grups relacionats en els apartats següents, a la província de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5385

Data del DOGV
:   10-11-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/12218


Data del document
:   03-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * administració regional
    * treball temporal
    * veterinari

RESOLUCIÓ de 3 de novembre de 2006, de la Subsecretaria de la Conselleria d'Agricultura, Pesca i Alimentació per la qual es convoca la constitució de les borses d'ocupació per a substitucions temporals en lloc de treball dels grups relacionats en els apartats següents, a la província de Castelló. [2006/12950]  
L'Orde de 19 de juny de 2006, del conseller de Justícia, Interior i Administracions Públiques disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria d'Agricultura, Pesca i Alimentació i delega en la Subsecretaria el nomenament i cessament del personal funcionari interí i la contractació i cessament del personal laboral temporal en estos supòsits.  
La constitució de les borses ha de respectar els criteris establits en l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.  
En virtut d'això, i fent ús de les facultats que té delegades esta Subsecretaria resol:  
Primer  
Convocar la constitució de les borses d'ocupació temporals específiques per al nomenament del personal funcionari interí i la contractació del personal laboral temporal, en els llocs relacionats a continuació, que tinguen com a objecte la substitució del personal per incapacitat temporal, llicència per maternitat, llicència per matrimoni, llicència sense retribució, plans de vacances, permisos sindicals, atendre acumulació de tasques o la realització d'una obra o la prestació d'un servici determinat, en llocs d'atenció directa de l'àmbit de la Direcció Territorial, d'Agricultura, Pesca i Alimentació de Castelló, de conformitat amb el que establix l'Orde del 17 de gener de 2006, de la Conselleria de Justícia, Interior i Administracions Públiques.  
Característiques dels llocs:  
Conselleria d'Agricultura, Pesca i Alimentació  
Direcció Territorial de Castelló  
Borsa:  
Categoria Grup Requisits  
Veterinari A Llicenciat en Veterinària  
Segon  
La Comissió de Seguiment de les borses d'ocupació temporal acordarà la creació de la Comissió Delegada Específica que procedirà a baremar els mèrits presentats amb motiu de la present convocatòria, i podrà nomenar a este efecte personal col·laborador.  
Tercer  
L'orde de prelació en la borsa es determinarà segons la puntuació obtinguda d'acord amb el barem de mèrits que es desenrotlla en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produïx entre dos persones discapacitades, es triarà al de major percentatge de minusvalidesa. Si encara persistira l'empat caldrà ajustar-se a la puntuació obtinguda en cada apartat del barem començant pel primer. Finalment, es dirimirà a favor del sol·licitant de major edat.  
Quart  
Els aspirants seran ordenats considerant els mèrits següents:  
1. Experiència professional:  
. Temps de servicis prestats en llocs de treball del grup A, Veterinaris, naturalesa funcionarial, sector administració especial, de l'administració del Govern Valencià, o dels seus organismes autònoms, les competències del qual en matèria de personal s'exercisquen per la Conselleria de Justícia, Interior i Administracions Públiques segons el que disposa l'article 27 del Text Refós de la Llei de Funció Pública Valenciana: 0,35 punts per cada mes complet de servici en actiu.  
. Temps de servicis prestats en llocs de treball de l'administració del Govern Valencià, o dels seus organismes autònoms les competències del qual en matèria de personal s'exercisquen per la Conselleria de Justícia, Interior i Administracions Públiques segons el que disposa l'article 27 del Text Refós de la Llei de Funció Pública Valenciana, no previstos en l'anterior apartat: 0,13 punts per cada mes complet de servici actiu.  
. Temps de servicis prestats en altres administracions públiques en llocs que pertanguen al mateix grup de titulació, naturalesa jurídica, sector i especialitat o categoria laboral, a la dels llocs que s'han de proveir: 0,05 per cada mes complet en servici actiu.  
El màxim de punts a obtindre pel present apartat serà de 28 punts.  
2. Proves selectives:  
. Per cada exercici superat en proves selectives per a l'ingrés en l'administració del Govern Valencià grup A, Veterinaris, convocatòria 22/1999 (Orde de 26 de juliol de 2001): fins a un total de 13 punts per haver superat la totalitat dels exercicis eliminatoris del procés selectiu, o si és el cas, una puntuació proporcional al nombre d'exercicis aprovats.  
3. Valencià:  
El coneixement de valencià es puntuarà d'acord amb la distribució següent:  
. Certificat de coneixement oral: 0,75 punts.  
. Certificat de grau elemental: 1 punt.  
. Certificat de grau mitjà: 2 punts.  
. Certificat de grau superior: 4 punts.  
Només es computarà el certificat de major nivell.  
4. Idiomes comunitaris:  
. Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat Llengües Estrangeres, sempre que estos títols no hagen sigut objecte de valoració per un altre apartat del barem.  
5. Altres titulacions:  
. Per la possessió de títols acadèmics iguals o superiors al que siga exigit per a l'exercici dels llocs a cobrir: 1,5 punts per títol fins a un màxim de 3 punts.  
6. Personal discapacitat:  
Quan el grau de minusvalidesa siga igual o superior al 33 per cent: 2,50 punts.  
Quan el grau de minusvalidesa siga igual o superior al 65 per cent: 5 punts.  
Quint  
Els mèrits que s'acaben de relacionar s'acreditaran:  
1. Experiència professional: certificacions oficials expedides per l'òrgan competent de l'administració corresponent.  
Només als efectes del present barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de la sol·licitud d'integració en la borsa.  
2. Valencià: certificacions oficials expedides o homologades per la Junta Qualificadora de Coneixements del Valencià.  
3. Idiomes comunitaris:   
Certificacions o titulacions oficials expedides o homologades per òrgan competent (no serà suficient acreditació la presentació de paperetes).  
4. Altres titulacions: titulacions acadèmiques oficials expedides per òrgan competent.  
5. Personal discapacitat:  
. Certificat justificatiu del grau de minusvalidesa igual o superior a 33% expedit per l'òrgan competent.  
. Certificat de capacitats a l'efecte de demanda d'ocupació, si escau, l'acreditació d'haver-lo sol·licitat.   
La documentació presentada, si fóra còpia de l'original, haurà d'anar degudament compulsada.  
Sext  
1. Els aspirants presentaran la sol·licitud d'inscripció, el full de l'autobaremació, la documentació acreditativa dels mèrits al·legats i l'acreditació de la titulació requerida.  
2. La documentació requerida s'haurà de presentar en el termini de deu dies hàbils, comptats des de l'endemà de la publicació de la present resolució en el Diari Oficial de la Generalitat, en la Direcció Territorial de la Conselleria d'Agricultura, Pesca i Alimentació de Castelló o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3. Una vegada baremats, la composició provisional de la borsa es farà pública en la pàgina web de la Conselleria d'Agricultura, Pesca i Alimentació i en els taulers d'anuncis de la seu central i Direcció Territorial de Castelló de la Conselleria d'Agricultura, Pesca i Alimentació.  
4. En el cas que el nombre de sol·licituds que es presente siga molt nombrós en relació als llocs que es preveja cobrir, la Comissió de Seguiment o, si escau, la Comissió Delegada Específica que es constituïsca, podrà establir el nombre total de persones que hagen d'integrar la borsa, per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.  
Els aspirants disposaran d'un termini de 10 dies per a formular les reclamacions que estimen oportunes en relació amb la puntuació atorgada. La Comissió de Seguiment o, si escau, la Comissió Delegada Específica que es constituïsca estudiarà les al·legacions presentades i en el termini màxim d'un mes, formularà proposta del llistat definitiu a la Subsecretaria, que dictarà una resolució i ordenarà la seua publicació en els llocs indicats anteriorment.  
5. La sol·licitud d'inscripció i el full d'autobaremació a què es referixen els punts precedents s'acompanyen com a annex I i II a la present resolució.   
Els mèrits que no s'acrediten del mode establit en l'apartat quint no es valoraran; els mèrits acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa.  
6. El personal funcionari interí o laboral temporal que cesse per alguna de les causes establides en l'Orde de 17 de gener de 2006, haurà de presentar, en el termini de deu dies comptats a partir del dia següent a la data de notificació o del cessament, si este fóra posterior, davant de la Comissió de Seguiment o, si escau, la Comissió Delegada Específica, la sol·licitud d'inscripció en esta, el full d'autobaremació amb la documentació acreditativa dels mèrits al·legats, en els llocs esmentats en el punt 2 d'este apartat.  
Els mèrits al·legats s'hauran d'haver obtingut amb anterioritat a la finalització del termini de presentació de sol·licituds que s'obri amb la publicació de la present resolució.  
El personal cessat que no presente la sol·licitud d'incorporació en el termini previst s'entendrà decaigut en el seu dret.  
La present resolució posa fi a la via administrativa i contra esta es pot interposar recurs de reposició, amb caràcter potestatiu, davant del conseller de Justícia, Interior i Administracions Públiques, en el termini d'un mes a partir de l'endemà de la publicació, de conformitat amb els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si no recorre en reposició i d'acord amb el que disposen els articles 8, 14, i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant del Jutjat Contenciós Administratiu de València, en el termini de dos mesos a comptar des de l'endemà de la publicació d'esta resolució.  
València, 3 de novembre de 2006.. El subsecretari (p. d. Orde de 19.06.2006, DOGV núm. 5292, de 30 de juny de 2006): Enrique Martí Selva.